
	Comisia pentru buget, finanţe şi bănci
	
	Bucureşti,        

Nr. 22/190/30.09.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.200/2008 pentru modificarea şi completarea Legii nr.571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PL.x 169  din 4 martie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/190/30.09.2009


RAPORT

asupra proiectului de Lege privind aprobarea Ordonanţei de urgenţă a Guvernului nr.200/2008 pentru modificarea şi completarea Legii nr.571/2003 privind Codul fiscal
    Cu adresa nr.PL.x 169  din 4 martie 2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat, spre dezbatere, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.200/2008 pentru modificarea şi completarea Legii nr.571/2003 privind Codul fiscal. 
La întocmirea raportului s-au avut în vedere avizele Consiliului Legislativ, al Comisiei pentru politică economică, reformă şi privatizare şi al Comisiei juridică, de disciplină şi imunităţi. 

          
     Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.200/2008 pentru modificarea şi completarea Legii nr.571/2003 privind Codul fiscal, prin care se operează modificări asupra impozitelor şi taxelor ce fac obiectul Codului fiscal, respectiv:

· introducerea unor măsuri speciale de stimulare a cercetării şi dezvoltării tehnologice la nivelul persoanelor juridice, prin aplicarea unor deduceri suplimentare la calculul profitului impozabil luând în calcul valoarea cheltuielilor eligibile pentru activităţile de cercetare dezvoltare;

· începând cu anul fiscal 2009 veniturile sub formă de dobânzi pentru depozitele la termen şi instrumentele de economisire sunt neimpozabile;

· venitul din dobânda la depozitele la termen şi/sau instrumentele de economisire, realizată din România de persoanele fizice rezidente în alte state decât cele ale UE, nu reprezintă venit impozabil în România, începând cu data de 1 ianuarie 2009;

· aplicarea unei cote reduse de TVA de 5% pentru livrarea locuinţelor ca parte a politicii sociale, respectiv, cămine de bătrâni şi pensionari, case de copii şi centre de recuperare şi reabilitare pentru minori cu handicap, locuinţe cu suprafaţa construită de maxim 120 mp şi a căror valoare nu depăşeşte 380.000 lei, clădiri atribuite de primării cu chirie subvenţionată unor persoane sau familii a căror situaţie economică nu le permite accesul la o locuinţă în proprietate sau închirierea unei locuinţe în condiţiile pieţei. 

Proiectul de Lege face parte din categoria legilor organice, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, secretar de stat în cadrul Ministerului Finanţelor Publice.

La lucrările comisiei au participat  30  deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi. 

                Proiectul de Lege a fost adoptat de Senat în şedinţa din data de 2 martie 2009. 
                Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de Lege privind aprobarea Ordonanţei de urgenţă a Guvernului nr.200/2008 pentru modificarea şi completarea Legii nr.571/2003 privind Codul fiscal, în şedinţa din data de 30 septembrie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege, cu amendamentele din Anexă.
	PREŞEDINTE,

Viorel Ştefan
	SECRETAR,

Iuliu Nosa


       Consilier parlamentar:
Rosu Gica       

                                                                                                                                          ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt


	Text iniţial
	Text Senat
	Text propus de comisie
	Motivarea amendamentului

	0
	2
	3
	4
	

	1. 1.
	
	LEGE

 privind aprobarea Ordonanţei de urgenţă a  Guvernului nr.200/2008 pentru modificarea şi completarea Legii nr. 571/2003 privind Codul fiscal 
	Nemodificat
	

	2. 2.
	
	ARTICOL UNIC. – Se aprobă Ordonanţa de urgenţă a  Guvernului nr.200 din 4 decembrie 2008 pentru modificarea şi completarea Legii nr. 571/2003 privind Codul fiscal, publicată în Monitorul Oficial al României, Partea I, nr. 815 din 4 decembrie 2008, cu următoarea modificare:

	ART. I . – Se aprobă Ordonanţa de urgenţă a  Guvernului nr.200 din 4 decembrie 2008 pentru modificarea şi completarea Legii nr. 571/2003 privind Codul fiscal, publicată în Monitorul Oficial al României, Partea I, nr. 815 din 4 decembrie 2008, cu următoarele modificări şi completări:
	

	3. 
	
	- în tot cuprinsul ordonanţei de urgenţă, denumirea „Ministerul Economiei şi Finanţelor” se înlocuieşte cu denumirea „Ministerul Finanţelor Publice”. 
	Se elimină
	

	4. 
	ORDONANŢĂ DE URGENŢĂ

 pentru modificarea şi completarea Legii nr. 571/2003 privind Codul fiscal

	Nemodificat

	Nemodificat

	

	5. 
	Art. I. - 571/2003Legea nr.  privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se modifică şi se completează după cum urmează:


	
	Nemodificat

	

	6. 
	1. După articolul 19 se introduce un nou articol, articolul 191, cu următorul cuprins:

"Deduceri pentru cheltuielile de cercetare-dezvoltare
Art. 191 - (1) La calculul profitului impozabil, pentru activităţile de cercetare-dezvoltare se acordă următoarele stimulente fiscale:

a) deducerea suplimentară la calculul profitului impozabil în proporţie de 20% a cheltuielilor eligibile pentru aceste activităţi; deducerea suplimentară se calculează trimestrial/anual; în cazul în care se realizează pierdere fiscală, aceasta se recuperează potrivit dispoziţiilor art. 26;

b) aplicarea metodei de amortizare accelerată şi în cazul aparaturii si echipamentelor destinate activităţilor de cercetare-dezvoltare.

117/2006(2) Stimulentele fiscale pentru cercetare-dezvoltare se acordă în condiţiile elaborării de către Ministerul Educaţiei, Cercetării şi Tineretului, cu avizul Ministerului Economiei şi Finanţelor, a unei scheme de ajutor de stat având ca obiectiv cercetarea-dezvoltarea şi inovarea în condiţiile îndeplinirii dispoziţiilor prevăzute de Ordonanţa de urgenţă a Guvernului nr.  privind procedurile naţionale în domeniul ajutorului de stat, aprobată cu modificări şi completări prin Legea nr. 137/2007, şi de Regulamentul (CE) nr. 800/2008 al Comisiei din 6 august 2008 de declarare a anumitor categorii de ajutoare compatibile cu piaţa comună în aplicarea art. 87 si 88 din Tratat (Regulament general de exceptare pe categorii de ajutoare)."


	
	1. La articolul I punctul 1, alineatul (2) al articolului 191 se modifică şi va avea următorul cuprins:

 „(2) În aplicarea prevederilor prezentului articol se elaborează norme privind deducerile  pentru cheltuielile de cercetare-dezvoltare, aprobate prin ordin comun al ministrului finanţelor publice şi al ministrului educaţiei, cercetării şi inovării.”
	În concordanţă cu recomandarea Consiliului Concurenţei ca din Codul fiscal să fie eliminate trimiterile limitative la un anumit tip de ajutor de stat.

	7. 
	2. Articolul 47 se abrogă.

	
	Nemodificat
	

	8. 
	3. La articolul 67, după alineatul (2) se introduce un nou alineat, alineatul (21), cu următorul cuprins:
"(21) Prin excepţie de la dispoziţiile alin. (2), veniturile sub forma de dobânzi pentru depozitele la termen şi/sau instrumentele de economisire realizate începând cu data de 1 ianuarie 2009 inclusiv sunt venituri neimpozabile."


	
	Nemodificat

	

	9. 
	4. La articolul 117, după litera j) se introduce o nouă literă, litera k), cu următorul cuprins:
"k) dobânda la depozitele la termen şi/sau instrumentele de economisire, realizată din România de persoanele fizice rezidente în alte state decât cele ale Uniunii Europene, începând cu data de 1 ianuarie 2009."


	
	Nemodificat
	

	10. 
	5. La articolul 140, alineatul (1) se modifică şi va avea următorul cuprins:

"Art. 140

(1) Cota standard este de 19% si se aplică asupra bazei de impozitare pentru operaţiunile impozabile care nu sunt scutite de taxă sau care nu sunt supuse cotelor reduse."


	
	Nemodificat
	

	11. 
	6. La articolul 140 alineatul (2), partea introductiva se modifica si va avea urmatorul cuprins:
"(2) Cota redusa de 9% se aplica asupra bazei de impozitare pentru urmatoarele prestari de servicii si/sau livrari de bunuri:"


	
	Nemodificat
	

	12. 
	7. La articolul 140, după alineatul (2) se introduce un nou alineat, alineatul (21) cu următorul cuprins:
"(21) Cota redusă de 5% se aplică asupra bazei de impozitare pentru livrarea locuinţelor ca parte a politicii sociale, inclusiv a terenului pe care sunt construite. Terenul pe care este construită locuinţa include si amprenta la sol a locuintei. În sensul prezentului titlu, prin locuinţă livrată ca parte a politicii sociale se înţelege:

a) livrarea de clădiri, inclusiv a terenului pe care sunt construite, destinate a fi utilizate drept cămine de bătrâni şi de pensionari;

b) livrarea de clădiri, inclusiv a terenului pe care sunt construite, destinate a fi utilizate drept case de copii si centre de recuperare si reabilitare pentru minori cu handicap;

114/1996c) livrarea de locuinţe care au o suprafaţă utilă de maximum 120 m2, exclusiv anexele gospodareşti, a căror valoare, inclusiv a terenului pe care sunt construite, nu depăşeşte suma de 380.000 lei, exclusiv taxa pe valoarea adaugata, achiziţionate de orice persoană necăsătorită sau familie. Suprafaţa utilă a locuinţei este cea definită prin Legea locuinţei nr. , republicată, cu modificările şi completările ulterioare. Anexele gospodăreşti sunt cele definite prin Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare. Cota redusă se aplică numai în cazul locuinţelor care în momentul vânzării pot fi locuite ca atare şi daca terenul pe care este construită locuinţa nu depăşeşte suprafaţa de 250 m2, inclusiv amprenta la sol a locuinţei, în cazul caselor de locuit individuale. În cazul imobilelor care au mai mult de două locuinţe, cota indiviză a terenului aferent fiecarei locuinţe nu poate depăşi suprafaţa de 250 m2, inclusiv amprenta la sol aferentă fiecărei locuinţe. Orice persoană necăsătorită sau familie poate achiziţiona o singură locuinţă cu cota redusă de 5%, respectiv:

1. în cazul persoanelor necăsătorite, să nu fi deţinut şi să nu deţină nicio locuinţă în proprietate pe care au achiziţionat-o cu cota de 5%;

2. în cazul familiilor, soţul sau soţia să nu fi deţinut şi să nu deţină, fiecare sau împreună, nicio locuinţă în proprietate pe care a/au achiziţionat-o cu cota de 5%;

d) livrarea de clădiri, inclusiv a terenului pe care sunt construite, către primării în vederea atribuirii de către acestea cu chirie subvenţionată unor persoane sau familii a căror situaţie economică nu le permite accesul la o locuinţă în proprietate sau închirierea unei locuinţe în condiţiile pieţei."


	
	Nemodificat
	

	13. 
	8. La articolul 146 alineatul (1), literele c) si d) se modifică şi vor avea următorul cuprins:
"c) pentru taxa achitată pentru importul de bunuri, altele decât cele prevăzute la lit. d), să deţină declaraţia vamală de import sau actul constatator emis de organele vamale, care să menţioneze persoana impozabilă ca importator al bunurilor din punctul de vedere al taxei, precum şi documente care să ateste plata taxei de către importator sau de către altă persoană în contul său. Importatorii care deţin o autorizaţie unică pentru proceduri vamale simplificate eliberată de alt stat membru trebuie să deţina o declaraţie de import pentru TVA şi accize;

d) pentru taxa datorată pentru importul de bunuri efectuat conform art. 157 alin. (4) si (5), să deţina declaraţia vamală de import sau actul constatator emis de organele vamale, care să menţioneze persoana impozabilă ca importator al bunurilor în scopuri de taxă, precum şi suma taxei datorate. Importatorii care deţin o autorizaţie unică pentru proceduri vamale simplificate eliberată de alt stat membru trebuie să deţină o declaraţie de import pentru TVA şi accize. De asemenea, persoana impozabilă trebuie să înscrie taxa pe valoarea adaugată ca taxă colectată în decontul aferent perioadei fiscale în care ia naştere exigibilitatea;"


	
	Nemodificat
	

	14. 
	9. La articolul 1512, alineatul (5) se modifică şi va avea următorul cuprins:

"(5) Persoana care îl reprezintă pe importator, persoana care depune declaraţia vamală de import sau declaraţia de import pentru TVA şi accize şi proprietarul bunurilor sunt ţinuţi răspunzători individual şi în solidar pentru plata taxei, împreună cu importatorul prevăzut la art. 1511."


	
	Nemodificat
	

	15. 
	10. La articolul 1563 alineatul (5), litera a) se modifică şi va avea următorul cuprins:
"a) pâna la data de 25 inclusiv a lunii următoare celei în care ia naştere exigibilitatea operaţiunilor prevăzute la alin. (1), (2) şi (4);"


	
	Nemodificat
	

	16. 
	11. La articolul 1563, după alineatul (8) se introduce un nou alineat, alineatul (9), cu următorul cuprins:

"(9) Importatorii care deţin o autorizaţie unică pentru proceduri vamale simplificate eliberată de alt stat membru trebuie să depună la organele vamale o declaraţie de import pentru TVA şi accize la data la care intervine exigibilitatea taxei conform prevederilor art. 136."


	
	Nemodificat
	

	17. 
	12. La articolul 157, alineatul (3) se modifică şi va avea următorul cuprins:

"(3) Taxa pentru importuri de bunuri, cu excepţia importurilor scutite de taxă, se plateşte la organul vamal, în conformitate cu reglementările în vigoare privind plata drepturilor de import. Importatorii care deţin o autorizaţie unică pentru proceduri vamale simplificate eliberată de alt stat membru trebuie să platească taxa pe valoarea adaugată la organul vamal pâna la data la care au obligaţia depunerii declaraţiei de import pentru TVA si accize."


	
	Nemodificat

	

	18. 
	
	
	2.La articolul I după punctul 12 se introduce un nou punct, punctul 121 , cu următorul cuprins:

„ 121.  După alineatul (2) al articolului 169 se introduc trei noi alineate, alineatele (21) - (23), cu următorul cuprins:

 <<21) Începând cu anul 2010, beneficiază de accize specifice reduse şi producătorii de bere care deţin instalaţii de fabricaţie cu o capacitate nominală ce depăşeşte 200.000 hl/an, estimează o producţie anuală sub cantitatea de 200.000 hl/an şi care îndeplinesc cerinţele prevăzute la alin. (4), cu condiţia înştiinţării autorităţii fiscale competente în termenul prevăzut la alin. (3),conform prevederilor din norme.
(22) Producătorii de bere prevăzuţi la alin. (21) care, în cursul anului, constată că producţia realizată depăşeşte cantitatea de 200.000 hl/an, datorează acciza specifică şi au obligaţia plăţii, până la data de 25 inclusiv a lunii următoare celei în care se constată depăşirea respectivei cantităţi, a diferenţei dintre acciza specifică şi acciza specifică redusă, precum şi a majorărilor de întârziere aferente diferenţei de plată, potrivit dispoziţiilor Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare. În cadrul aceluiaşi termen, producătorii de bere au obligaţia de a depune, la autoritatea fiscală competentă, declaraţii rectificative pentru fiecare dintre perioadele fiscale în care au declarat şi plătit acciza specifică redusă. 

(23) Producătorii de bere prevăzuţi la alin. (21) care, în cursul anului,  estimează că vor avea o producţie care va depăşi cantitatea de 200.000 hl/an, pot plăti acciza specifică şi vor înştiinţa despre acest fapt autoritatea fiscală competentă. Înştiinţarea autorităţii fiscale competente cu privire la aplicarea accizei specifice nu înlătură obligaţia plăţii diferenţei dintre acciza specifică şi acciza specifică redusă, precum şi a majorărilor de întârziere aferente diferenţei potrivit dispoziţiilor Ordonanţei Guvernului nr. 92/2003, republicată, cu modificările şi completările ulterioare. În vederea evidenţierii obligaţiilor fiscale datorate în plus faţă de cele achitate cu titlu de acciză specifică redusă, producătorii de bere au obligaţia de a depune, la autoritatea fiscală competentă, declaraţii rectificative pentru fiecare dintre perioadele fiscale în care au declarat şi plătit acciza specifică redusă >>”.

	Pentru realizarea unui tratament fiscal echitabil pentru producătorii de bere.

	19. 
	13. Dupa articolul 191 se introduce un nou articol, articolul 1911, cu următorul cuprins:
“Deplasarea unui produs accizabil în regim suspensiv după ce a fost pus în liberă circulaţie în procedură vamală simplificată
(1) Deplasarea produselor accizabile puse în liberă circulaăie de către un importator care deţine autorizaţie unică pentru proceduri vamale simplificate, eliberată de autoritatea competentă din alt stat membru, iar produsele sunt eliberate pentru consum în România, se poate efectua în regim suspensiv, dacă sunt îndeplinite următoarele condiţii:
Art. 1911 -  
a) importatorul este autorizat de autoritatea competentă din statul său pentru efectuarea de operaţiuni cu produse accizabile în regim suspensiv;

b) importatorul deţine cod de accize în statul membru de autorizare;

c) deplasarea are loc între:

1. un birou vamal de intrare din România şi un antrepozit fiscal, un operator înregistrat sau un operator neînregistrat din România;

2. un birou vamal de intrare în teritoriul comunitar situat în alt stat membru participant la aplicarea procedurii vamale simplificate şi un antrepozit fiscal, un operator înregistrat sau un operator neînregistrat din România, mişcarea produselor accizabile fiind acoperită de o procedură de tranzit care începe la frontieră;

3. un birou vamal de intrare în teritoriul comunitar situat într-un stat membru neparticipant la aplicarea procedurii vamale simplificate şi un antrepozit fiscal, un operator înregistrat sau un operator neînregistrat din România, mişcarea produselor accizabile fiind acoperită de o procedură de tranzit care începe la frontieră;

d) produsele accizabile sunt însoţite de minimum 3 exemplare ale documentului administrativ de însoţire pentru situaţia prevazută la lit. c) pct. 1 sau ale documentului administrativ unic pentru situaţiile prevăzute la lit. c) pct. 2 si 3.

(2) Prevederile alin. (1) se aplică şi în cazul importatorului înregistrat în România care deţine autorizaţie unică pentru proceduri vamale simplificate, eliberată de autoritatea vamală din România, iar produsele sunt eliberate pentru consum în alt stat membru participant la aplicarea procedurii vamale simplificate.

44/2004(3) Destinaţiile celor 3 exemplare ale documentului administrativ de însotire si ale documentului administrativ unic sunt cele prevăzute în normele aferente art. 187 si 191 din Hotarârea Guvernului nr.  pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare."


	
	Nemodificat
	

	20. 
	14. La articolul 211, după alineatul (3) se introduce un nou alineat, alineatul (4), cu următorul cuprins:
"(4) În cazul produselor provenite din operaţiuni de import efectuate de un importator care deţine autorizaţie unică pentru proceduri vamale simplificate eliberată de alt stat membru, acesta are obligaţia de a depune la autoritatea vamală declaraţia de import pentru TVA şi accize. Exigibilitatea accizei intervine la data înregistrării declaraţiei de import pentru TVA si accize."


	
	Nemodificat
	

	21. 
	Art. II. -  Scutirea impozitului pe dividendele reinvestite
(1)Dividendele reinvestite începând cu 2009, în scopul păstrarii şi creşterii de noi locuri de muncă pentru dezvoltarea activităţii persoanelor juridice române distribuitoare de dividende, conform obiectului de activitate al acestora înscris la Oficiul Naţional al Registrului Comerţului, sunt scutite de la plata impozitului pe dividende.

(2)Sunt scutite de la plata impozitului pe dividende şi dividendele investite în capitalul social al altei persoane juridice române, în scopul creării de noi locuri de muncă, pentru dezvoltarea activităţii acesteia, conform obiectului de activitate înscris la Oficiul Naţional al Registrului Comerţului.

(3)Procedura de aplicare a prevederilor alin. (1) si (2) se aprobă prin ordin al ministrului economiei si finanţelor si al preşedintelui Agenţiei Naţionale de Administrare Fiscală.


	
	Nemodificat
	

	22. 
	Art. III. - Prezenta ordonanţă de urgenţă intră în vigoare la 1 ianuarie 2009, cu excepţia prevederilor art. I pct. 5-7, care intră în vigoare la data de 15 decembrie 2008.


	
	Nemodificat
	

	23. 
	Art. IV. - 571/2003Legea nr.  privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se va republica după aprobarea acesteia prin lege, dându-se textelor o nouă numerotare.


	
	Nemodificat
	

	24. 
	
	
	 ART.II.- Producătorii de bere care îndeplinesc condiţiile prevăzute la art. 169 alin. (4) din Legea nr. 571/2003 privind Codul fiscal, cu modificările şi completările ulterioare, şi care deţin instalaţii de fabricaţie cu o capacitate nominală ce depăşeşte 200.000 hl/an, dar care estimează  în cursul anului 2009 o producţie anuală sub cantitatea de 200.000 hl/an,  beneficiază de acciza specifică redusă cu condiţia înştiinţării  autorităţii fiscale competente în termen de 15 zile de la data intrării în vigoare a prezentei legi, conform condiţiilor din normele metodologice de aplicare a Codului fiscal. Pentru acciza plătită până la data depunerii înştiinţării, se procedează la restituirea diferenţei de acciză în condiţiile Ordonanţei Guvernului nr. 92/2003, republicată, cu modificările şi completările ulterioare. În vederea evidenţierii obligaţiilor fiscale plătite în plus cu titlul de acciză specifică, producătorii de bere au obligaţia de a depune, la autoritatea fiscală competentă, declaraţii rectificative pentru fiecare dintre perioadele de declarare în care au efectuat plata accizei specifice.

	Pentru realizarea unui tratament fiscal echitabil pentru producătorii de bere.

	25. 
	
	
	ART.III - Producătorii de bere care în anul anterior intrării în vigoare a prezentei legi au îndeplinit condiţiile prevăzute la art. 169 alin. (4) din Legea nr. 571/2003, cu modificările şi completările ulterioare, şi care au deţinut instalaţii de fabricaţie cu o capacitate nominală care depăşeşte  200.000 hl/an, dar au realizat o producţie anuală sub cantitatea de 200.000 hl/an, pot solicita în termen de 15 zile de la data intrării în vigoare a prezentei legi restituirea diferenţei dintre acciza specifică plătită şi acciza specifică redusă. Sumele reprezentând diferenţa de acciză se restituie în condiţiile Ordonanţei Guvernului nr. 92/2003, republicată, cu modificările şi completările ulterioare, pe baza actului de control prin care vor fi individualizate aceste sume.  


	Pentru realizarea unui tratament fiscal echitabil pentru producătorii de bere.

